**PROJEKTS**

**LATVIJAS REPUBLIKAS MINISTRU KABINETS**

**2015.gada Noteikumi Nr.**

**Rīgā** (prot.Nr., .§)

**Grozījumi Ministru kabineta 2001.gada 3.aprīļa noteikumos Nr.152 „Darbnespējas lapu izsniegšanas kārtība”**

Izdoti saskaņā ar

likuma „Par maternitātes un slimības apdrošināšanu”

9. un 12.pantu, likuma „Par obligāto sociālo apdrošināšanu

pret nelaimes gadījumiem darbā un arodslimībām”

19.panta pirmo daļu un Ārstniecības likuma 53.pantu

1.Izdarīt Ministru kabineta 2001.gada 3.aprīļa noteikumos Nr.152 „Darbnespējas lapu izsniegšanas kārtība” (Latvijas Vēstnesis, 2001, 56.nr.; 2002, 64.nr.; 2003, 167.nr.; 2006, 190.nr.; 2008, 202.nr.; 2009, 118.nr.; 2010, 151.nr.; 2012, 35.nr.; 2013, 134.nr.) šādus grozījumus:

1.1.svītrot 4.punktā vārdus un simbolus „(1.pielikums)”;

1.2. svītrot 5.punktā vārdus un simbolus „(2.pielikums)”;

1.3. svītrot 8.punktu.

1.4.izteikt 12. un 12.1 punktu šādā redakcijā:

„12.Darbnespējas lapu anulē elektroniski tiešsaistes režīmā izdarot atzīmi vienotajā veselības nozares elektroniskajā informācijas sistēmā (turpmāk – veselības informācijas sistēma):

12.1. tās ārstniecības iestādes vadītājs vai ārsts, vai ārsta palīgs, kurā izsniegta darbnespējas lapa, – ja darbnespējas lapa ir izrakstīta kļūdaini;

12.2. tās ārstniecības iestādes vadītājs, kurā izsniegta darbnespējas lapa, – ja saņemts Veselības inspekcijas atzinums par darbnespējas lapas nepamatotu izsniegšanu. Šādā gadījumā ārstniecības iestādes vadītājs 14 dienu laikā izdod rīkojumu par attiecīgās darbnespējas lapas anulēšanu.

12.1 Šo noteikumu 12.2. apakšpunktā minētā rīkojuma apliecinātu kopiju ārstniecības iestāde nosūta personai, kurai darbnespējas lapa tika izsniegta. Personai ir tiesības rīkojumu pārsūdzēt tiesā Administratīvā procesa likumā noteiktajā kārtībā.”;

1.5. izteikt 20.punktu šādā redakcijā:

„20. Ārsts vai ārsta palīgs darbnespējas lapu sagatavo elektroniski veselības informācijas sistēmā, atbilstoši normatīvajiem aktiem par vienoto veselības nozares elektronisko informācijas sistēmu. Darbnespējas lapu hronoloģiskā secībā reģistrē veselības informācijas sistēmā un precīzi aizpilda visas darbnespējas lapas ievades formas sadaļā paredzētās ailes, kuras attiecas uz konkrēto darbnespējas gadījumu. Ja tehnisku vai citu iemeslu dēļ darbnespējas lapu veselības informācijas sistēmā nav iespējams reģistrēt darbnespējas perioda pirmajā dienā, par kuru izsniegta darbnespējas lapa, to reģistrē ne vēlāk kā piecu darba dienu laikā. Ja darbnespējas lapas reģistrēšanas datums veselības informācijas sistēmā nesakrīt ar darbnespējas perioda pirmo dienu, par kuru izsniegta darbnespējas lapa, pamatojumu norāda attiecīgajā darbnespējas lapas ievades formas sadaļā veselības informācijas sistēmā.”;

1.6. papildināt noteikumus ar 20.2 punktu šādā redakcijā:

„20.2 Pēc personas pieprasījuma ārsts vai ārsta palīgs izsniedz veselības informācijas sistēmā sagatavoto darbnespējas lapu papīra formātā un tā ietver ierakstu „Darbnespējas lapa ir sagatavota un reģistrēta veselības informācijas sistēmā”.”;

1.7.svītrot 21.punktu;

1.8.svītrot VII.nodaļu;

1.9. svītrot 24.punktā vārdus un skaitļus „(izņemot šo noteikumu 22.un 23.punktā minētās normas)”;

1.10. papildināt noteikumus ar 26.5, 26.6, 26.7 un26.8 punktu šādā redakcijā:

„26.5 Līdz datu apstrādes tiesību iegūšanai veselības informācijas sistēmā, bet ne ilgāk kā līdz 2016.gada 30.jūnijam, ārsts vai ārsta palīgs darbnespējas lapas sagatavošanai izmanto papīra formāta darbnespējas lapas veidlapu, precīzi un salasāmi aizpildot visas darbnespējas lapas veidlapā paredzētās ailes, kuras attiecas uz konkrēto darbnespējas gadījumu, un hronoloģiskā secībā reģistrē darbnespējas lapu reģistrācijas žurnālā, ierakstot attiecīgo reģistrācijas numuru darbnespējas lapā un personas medicīniskajā dokumentācijā.

26.6 Ja līdz 2016.gada 30.jūnijam darbnespējas lapa sagatavota saskaņā ar šo noteikumu 26.5 punktu un persona ir darba ņēmējs pie vairākiem darba devējiem, darbnespējas lapu A izsniedz vairākos eksemplāros, ņemot vērā personas pieprasījumu. Darbnespējas lapu B par vienu un to pašu darbnespējas periodu izsniedz tikai vienā eksemplārā.

26.7 Ja darbnespējas lapa sagatavota saskaņā ar šo noteikumu 26.5 punktu, to anulē, izdarot atzīmi darbnespējas lapu reģistrācijas žurnālā:

26.71. tās ārstniecības iestādes vadītājs vai ārsts, vai ārsta palīgs, kurā izsniegta darbnespējas lapa, – ja darbnespējas lapa ir bojāta, izrakstīta kļūdaini vai tajā ir vairāki labojumi;

26.72. tās ārstniecības iestādes vadītājs, kurā izsniegta darbnespējas lapa, – ja saņemts Veselības inspekcijas atzinums par darbnespējas lapas nepamatotu izsniegšanu. Šādā gadījumā ārstniecības iestādes vadītājs 14 dienu laikā izdod rīkojumu par attiecīgās darbnespējas lapas anulēšanu un rīkojuma apliecinātu kopiju nosūta informācijai Valsts sociālās apdrošināšanas aģentūrai, Veselības inspekcijai, kā arī personai, kurai darbnespējas lapa tika izsniegta. Personai ir tiesības rīkojumu pārsūdzēt tiesā Administratīvā procesa likumā noteiktajā kārtībā. ”;

26.8 Šo noteikumu 20.2 punkts stājas spēkā 2016.gada 1.jūlijā. Līdz šo noteikumu 20.2 punkta spēkā stāšanās dienai veselības informācijas sistēmā sagatavotu darbnespējas lapu papīra formātā, kas ietver ierakstu „Darbnespējas lapa ir sagatavota un reģistrēta veselības informācijas sistēmā”, izsniedz visām personām.”;

1.11.svītrot 1. un 2.pielikumu.

2. Šo noteikumu 1.7., un 1.11.apakšpunkts stājas spēkā 2016.gada 1.jūlijā.

Ministru prezidente L.Straujuma

Veselības ministrs G.Belēvičs

Iesniedzējs: Veselības ministrs G.Belēvičs

Vīza: Valsts sekretāre S.Zvidriņa

19.10.2015 12:34

685

L.Boltāne

67876154, [laura.boltane@vm.gov.lv](mailto:laura.boltane@vm.gov.lv)